**SVEUČILIŠTE U ZADRU**

**CENTAR ZA STUDENTSKI STANDARD**

**Ulica dr. Franje Tuđmana 24d**

**23000 Zadar**

**Na temelju članka 54. Statuta Sveučilišta u Zadru (pročišćeni tekst, prosinac 2019.), sukladno Pravilniku o uvjetima i načinu ostvarivanja prava redovitih studenata na subvencionirano stanovanje (Narodne novine, br. 63/2019.), Senat Sveučilišta u Zadru raspisuje**

**N A T J E Č A J**

**za raspodjelu mjesta redovitim studentima za subvencionirano stanovanje u Studentskom domu Sveučilišta u Zadru u akademskoj godini 2022./2023.**

**Studenti se natječu za 464 mjesta u studentskim domovima Sveučilišta u Zadru smještenim na adresama dr. Franje Tuđmana 24d i Put Stanova 1A Zadar.**

**Smještajni kapaciteti u studentskom domu na adresi Put Stanova 1A namijenjeni su za studente u nepovoljnom položaju (prema članku 25. Pravilnika o uvjetima i načinu ostvarivanja prava redovitih studenata na subvencionirano stanovanje NN 63/2019).**

**Studenti se upućuju da pažljivo pročitaju Pravilnik, tekst Natječaja i popratnu dokumentaciju potrebnu za ostvarivanje bodove te se pridržavaju odredbi, jer će svaki nedostatak u predanoj dokumentaciji značiti i neostvarivanje bodova po pojedinim točkama Natječaja ili neuvrštavanje u rang-listu.**

|  |
| --- |
| **PRAVO PRIJAVE NA NATJEČAJ** |

Na Natječaj za ostvarivanje prava redovitih studenata na subvencionirano stanovanje u studentskim domovima Sveučilišta u Zadru (u daljnjem tekstu: Natječaj) mogu se javiti:

Redoviti studenti koji su ujedno i:

* državljani Republike Hrvatske
* državljanin zemlje članice Europske unije s prijavljenim boravkom u Republici Hrvatskoj koji imaju odobren status stranca na stalnom boravku u Republici Hrvatskoj
* osobe sukladno Zakonu o međunarodnoj i privremenoj zaštiti,

a koji nemaju zasnovan radni odnos i/ili ne obavljaju samostalnu djelatnost obrta, slobodnog zanimanja i/ili poljoprivrede i šumarstva.

|  |
| --- |
| **PRAVO NA SUBVENCIONIRANO STANOVANJE NEMAJU:** |

1. Pravo sudjelovanja u natječaju nemaju izvanredni studenti i redoviti studenti kojima je mjesto prebivališta u Zadru.

2. Studenti koji mijenjaju studijski program, bez završetka studija, i na drugom studiju ponovno upisuju prvu godinu, ako se prijave s prosjekom ocjena iz srednje škole. Studenti koji mijenjaju studijski program natječu se s prosjekom ocjena i brojem ostvarenih ECTS bodova s prethodnog studijskog programa, uključujući i prethodni studij koji su prekinuli, te upisuju drugi studij nakon nekoliko godina od prekida prethodnoga, a u tom slučaju tekućom godinom smatra se zadnja godina prethodnog studija.

3. Studenti koji su dva puta mijenjali studijski program.

4. Studenti koji su stekli kvalifikaciju određene razine ako ponovno upisuju studij te razine ili su upisani na istu razinu studija drugi put.

5. Studenti koji upišu mirovanje u akademskoj godini za koju im je dodijeljeno pravo na subvencionirano stanovanje gube pravo na isto tijekom trajanja mirovanje. Navedeni uvjet ne odnosi se na studente s invaliditetom od 1. do 5. kategorije, studente koji su bili smješteni u domove socijalne skrbi ili udomiteljske obitelji te studente kojima su oba roditelja umrla, nestala ili nepoznata.

6. Studenti s invaliditetom od 1. do 5. kategorije, studenti koji su bili smješteni u domove socijalne skrbi ili u udomiteljske obitelji te studenti kojima su oba roditelja umrla, nestala ili nepoznata, gube dodijeljeno pravo na subvencionirano stanovanje ako upišu mirovanje studija treću akademsku godinu uzastopno.

7. Studenti koji imaju manje od 18 ECTS bodova u akademskoj godini prijave na natječaj.

**Ovaj uvjet ne odnosi se na :**

* Studente koji će u akademskoj godini za koju se raspisuje natječaj prvi put upisati prvu godinu prve razine studija
* Studente koji će u akademskoj godini za koju se raspisuje natječaj prvi put upisati prvu godinu druge razine studija, trenutno imaju upisano zaostajanje zadnje godine prve razine studija ili im je u tekućoj godini ostao samo završni rad i ispit koji zajedno nose manje od 18 ECTS bodova ili su prvu razinu studija završili ranijih godina,
* Studente s invaliditetom od 1. do 5. kategorije invaliditeta uz uvjet da je student u tekućoj akademskoj godini ostvario najmanje 1 ECTS bod,
* Studente koji su bili smješteni u domove socijalne skrbi ili udomiteljske obitelji, studente kojima su oba roditelja umrla, nestala ili nepoznata uz uvjet da je student u tekućoj akademskoj godini ostvario najmanje 1 ECTS bod,
* Studente prve godine druge razine studija koji su upisali godinu u ljetnom semestru, uz uvjet da su u tekućoj akademskoj godini ostvarili najmanje 10 ECTS bodova,
* Studente čiji ukupni mjesečni prihod po članu obitelji u prethodnoj kalendarskoj godini iznosi manje ili jednako 65% proračunske osnovice (2.161,90kn) , iznimno , do popunjenja smještajnih kapaciteta iz čl. 25. st. 1. Pravilnika, uz uvjet da su u tekućoj akademskoj godini ostvarili najmanje 5 ECTS bodova. Prednost pri ostvarivanju prava na subvencionirano stanovanje, na temelju ovog kriterija, ostvaruju studenti koji su u ukupnome poretku rang-liste ostvarili veći broj bodova.

8. Studenti koji su ostvarili manje od 40 ECTS bodove prosječno u prethodnim godinama studiranja.

**Ovaj uvjet ne odnosi se na:**

* Studente koji su u trenutku prijave na natječaj prvi put upisani u prvu godinu prve razine studija,
* Studente koji će u akademskoj godini za koju se raspisuje natječaj prvi put upisati prvu godinu prve razine studija,
* Studente s invaliditetom od 1. do 5. kategorije invaliditeta koji trebaju ostvariti najmanje 15 ECTS bodova prosječno u prethodnim godinama studiranja da bi ostvarili pravo na subvencionirano stanovanje,
* Studente koji su bili smješteni u domove socijalne skrbi ili u udomiteljske obitelji. Studente kojima su oba roditelja umrla, nestala ili nepoznata koji trebaju ostvariti najmanje 15 ECTS bodova prosječno u prethodnim godinama studiranja da bi ostvarili pravo na subvencionirano stanovanje,
* Studente čiji ukupni mjesečni prihod po članu obitelji u prethodnoj kalendarskoj godini iznosi manje ili jednako 65% proračunske osnovice (2.161,90 kn), iznimno do popunjena smještajnih kapaciteta propisanih člankom 25. st. 1. Pravilnika, uz uvjeta su ostvarili najmanje 20 ECTS bodova prosječno u prethodnim godinama studiranja. Prednost pri ostvarivanju prava na subvencionirano stanovanje, na temelju ovog kriterija, ostvaruju studenti koji su u ukupnome poretku rang-liste ostvarili veći broj bodova.

|  |
| --- |
|  **UPUTE ZA PRIJAVU NA NATJEČAJ** |

Dokumentacija potrebna za natječaj su **obrasci A i B (popunjavanje određenog B obrasca ovisi o vrsti studija i godini studija pojedinog studenta, popunjava se samo jedan obrazac)** koji se nalaze na www.unizd.hr.

Student je **dužan elektronski popuniti** *online* prijavu (obrazac A) **na mrežnoj stranici Sveučilišta u Zadru*.***  Bez elektronski popunjene *online* prijave student **ne može sudjelovati u natječaju**. Za popunjavanje A obrasca potrebno se prijaviti svojim elektroničkim identitetom (vlastitim AAI korisničkim računom). Iznimno, ukoliko nemate AAI korisnički račun, popunjavanju A obrasca možete pristupiti i putem OIB-a.

Studenti su obvezni prijaviti se *online* (obrazac A), te nakon popunjene online prijave, ispisati i vlastoručno potpisati obrazac A i priložiti ga ostaloj dokumentaciji. *Izjava o članovima obitelji* sastavni je dio obrasca A, koju treba popuniti, ispisati i potpisati, a studenti koji ne potpišu *Izjavu o članovima* obitelji neće moći biti dodatno bodovani te ostvariti određena prava prema Pravilniku.

Studenti su **dužni navesti OIB-e članova obitelji\***.

Studenti čiji **članovi obitelji nemaju OIB** dužni su u sklopu prijave na natječaj dostaviti vlastoručno potpisanu i ovjerenu Izjavu s popisom članova obitelji koji nemaju OIB.

*\*(Obitelj podrazumijeva zajednicu koju čine bračni ili izvanbračni drugovi, djeca i drugi srodnici koji zajedno žive na istom prebivalištu, privređuju, ostvaruju prihod na drugi način i troše ga zajedno. Članom obitelji smatra se i dijete koje ne živi na istom prebivalištu s obitelji, a nalazi se na školovanju do završetka redovitog školovanja, a najkasnije do navršene 26. godine života.)*

Obrasce B1, B2, B3 i B4 (ovisno o studiju i godini studija) student je **dužan ispisati i ručno popuniti**. Obrasci **moraju biti potpisani** od strane **studenta i odgovorne osobe Sveučilišta u Zadru (ovjere se vrše u Uredu za preddiplomske i diplomske studije - Studentska referada ili na odjelnim tajništvima). Svaki ispravak na obrascu treba biti potpisan i ovjeren od strane odgovorne osobe, a prije slanja studenti su dužni provjeriti točnost podataka.**

**Bez poslanog jednog od B obrasca** (B1, B2, B3, B4 – popunjava se samo jedan obrazac ovisno o vrsti studija i godini studija pojedinog studenta), **student ne može sudjelovati u natječaju**.

Studenti koji će prvi put upisati prvu godinu studija u akademskoj godini 2022./2023. (BRUCOŠI), trebaju ovjeriti obrazac B u srednjoj školi. Ukoliko srednja škola nije u mogućnosti ovjeriti **obrazac B**, trebaju poslati **ovjerene kopije svjedodžbi** svih razreda srednje škole.

Prijavu (obrazac A) uz odgovarajući obrazac B, zajedno s traženom dokumentacijom studenti trebaju **poslati preporučenom poštom.**

**Prijave se podnose od 30. lipnja do 25. srpnja 2022. godine.**

**PRIJAVE SE DOSTAVLJAJU U NAVEDENOM ROKU, ISKLJUČIVO PREPORUČENOM POŠTOM NA ADRESU:**

|  |
| --- |
| **SVEUČILIŠTE U ZADRU****CENTAR ZA STUDENTSKI STANDARD*****Povjerenstvo za Natječaj za smještaj u studentskom domu*****Ulica dr. Franje Tuđmana 24 d****23000 Zadar** |

**Sve upite vezano uz Natječaj možete poslati na mail adresu:** studentski.dom.natjecaj@unizd.hr.

Molbe s **nepotpunom i nepravovremenom dokumentacijom neće biti razmatrane**.

**Dokumentacija se ne vraća**.

**Dokumentacija koja nije izdana u Republici Hrvatskoj** mora biti **priznata kao inozemna kvalifikacija** od Agencija navedenih u nastavku (svjedodžbe srednjih škola, diplome i prijepisi ocjena sa fakulteta). Priznavanje inozemne kvalifikacije obavlja Agencija za strukovno obrazovanje ASOO, Agencija za odgoj i obrazovanje AZOO, te Agencija za znanost i visoko obrazovanje AZVO.

Centar za studentski standard Sveučilišta u Zadru od kandidata za subvencionirano stanovanje u studentskome domu u obrascima za prijavu za natječaj pribavlja privolu za prikupljanje i obradu njihovih osobnih podataka i suglasnost za objavu osobnih podataka na rang-listi. **Privola za prikupljanje i obradu osobnih podataka** je uvjet za prijavu na natječaj (obrazac Privole se nalazi na mrežnim stranicama Sveučilišta u Zadru www.unizd.hr).

**Suglasnost studenta** **da se preuzmu podaci o njegovim prihodima i prihodima članova njegove obitelji iz sustava EDIP** Porezne uprave je preduvjet za ostvarivanje prava na subvencionirano stanovanje vezanoga za prosječne mjesečne prihode obitelji.

Suglasnost se daje na način, da se za svakog člana obitelji, uključujući maloljetnu braću i sestre, upiše OIB i obavezno dostavi potpisana *Izjava o članovima obitelji* na kojoj će biti ispisana suglasnost. Studenti koji nemaju prebivalište u RH, osim suglasnosti za pristup podacima iz sustava EDIP, trebaju dostaviti i **potvrdu nadležne Porezne uprave** za sve članove obitelji o visini dohotka za 2021. godinu. Za člana obitelji koji nema OIB ili prihod ostvaruje izvan Republike Hrvatske, potrebno je dostaviti potvrdu nadležne Porezne uprave o visini dohotka za 2021. i ako je u mirovini, potvrdu nadležne ustanove za mirovinsko osiguranje o visini ukupno isplaćene mirovine za 2021. godinu. Studenti koji ne udovolje navedenim uvjetima neće moći ostvarivati pravo/dodatne bodove na temelju visine prihoda članova obitelji.

Studenti koji imaju dvojno državljanstvo i žele ostvariti pravo na subvencionirano stanovanje, dužni su dostaviti potvrde nadležne Porezne uprave o visini dohotka u 2021. za sve članove obitelji (uključujući maloljetni braću i sestre te samog studenta) i potvrde nadležne ustanove za mirovinsko osiguranje za članove obitelji koji primaju mirovinu. Također, studenti koji imaju dvojno državljanstvo, dužni su prilikom online prijave, dati suglasnost za preuzimanje podataka o prihodima za sve članove obitelji iz sustava EDIP, Porezne uprave RH.

Ukoliko član obitelji ostvaruje prihod u nekoj trećoj zemlji, potrebno je dostaviti potvrdu o visini dohotka za 2021. godinu iz države u kojoj je prihod ostvaren (potreban je prijevod na hrvatskom jeziku).

Studenti do navršenih 26 godina života koji se **prijavljuju na prebivalištu bez članova zajedničke obitelji** dužni su pod obitelj navesti roditelje te dostaviti njihov ***OIB i Uvjerenje/potvrdu o prebivalištu (za roditelje).***

Studenti koji ostvare pravo na smještaj u studentski dom **dužni su *do useljenja* obaviti liječnički pregled** kod nadležnih liječnika opće prakse, jer u protivnom neće moći useliti u studentski dom.

Studenti koji **upisuju drugu razinu studija** dužni su **pri useljenju dostaviti dokaz o upisu** na tu razinu prema uvjetima natječaja. Student koji ne dostavi dokaz o upisu na drugu razinu studija gubi pravo koje je ostvario po natječaju.

|  |
| --- |
| **OBVEZNA DOKUMENTACIJA:** |

**1. ZA STUDENTE KOJI ĆE PRVI PUT UPISATI PRVU GODINU PREDDIPLOMSKOG I INTEGRIRANOG PREDDIPLOMSKOG I DIPLOMSKOG STUDIJA U AKAD. GODINI 2022./2023. (BRUCOŠI):**

- **obrazac A** (*online* prijava) putem mrežne stranice Sveučilišta u Zadru (student treba popuniti, te ga obvezno ispisati i potpisati),

- preslike svjedodžbi svih razreda srednje škole i **obrazac B** ovjeren u školi (ako se ne dostavi ovjeren obrazac B , potrebno je dostaviti ovjerene preslike svjedodžbi). Ako su pohađali srednju školu u inozemstvu, a čiji je model ocjenjivanja različit od hrvatskog (ocjene nisu od 1 do 5), potrebno je dostaviti prevedeni prijepis ocjena, odnosno svjedodžbi kako bi se mogao utvrditi prosjek ocjena.

- **obrazac B1** – student koji prvi put upisuje prvu godinu preddiplomskog studija osobno popunjava obrazac te ga dostavlja s ostalom dokumentacijom, bez ovjere u Studentskoj službi ili tajništvu Odjela. Student koji drugi put upisuje prvu godinu preddiplomskog studija, zbog mijenjanja studija, treba dostaviti obrazac “B-1” ovjeren u Studentskoj službi ili tajništvu,

- **potvrdu o upisu u akademsku godinu 2022./2023**. – student će dostaviti potvrdu o upisu nakon što, redovnom poštom, zaprimi AAI račun – studentski elektronički identitet i aktivira ga, po izvršenom upisu. Student predaje zahtjev za izdavanje e-potvrde o upisu u akademsku godinu 2022./2023. na Studomatu

- **uvjerenje/potvrda o prebivalištu** za sve članove obitelji navedene u *Izjavi o članovima obitelji* (izdan od MUP-a ili preuzet iz sustava e- Građani),

- **obrazac o privoli za obradu osobnih podataka**,

**- popis dokumentacije koja se dostavlja.**

**2. ZA STUDENTE VIŠIH GODINA :**

**- obrazac A** (*online* prijava) putem mrežne stranice Sveučilišta u Zadru (student treba popuniti, te ga obvezno ispisati i potpisati),

- **obrazac B2, B3 ili B4** (popunjava se samo jedan obrazac ovisno o vrsti studija i godini studija pojedinog studenta), **obvezno ovjeren u Uredu za preddiplomske i diplomske studije (Studentska referada) ili odjelnom tajništvu (svaki ispravak na obrascu treba biti potpisan i ovjeren od strane ovlaštene osobe). Prije slanja obrasca, studenti su dužni provjeriti točnost podataka na obrascu.**

**- Potvrda o studiranju s prijepisom ocjena -** student će osobno pribaviti predajom zahtjeva za izdavanjem e-potvrda na Studomatu putem svog elektroničkog identiteta AAI računa (jedna potvrda sadrži tražene podatke o studiranju i prijepis ocjena) koja treba, osim podataka da je student u statusu redovitog studenta i podataka u koju vrstu studija je upisan sadržavati i sljedeće podatke:

1. koje se akademske godine prvi put upisao u prvu godinu određene razine studija, bez obzira na koju vrstu studija i studijske grupe (preddiplomska, diplomska i integrirana razina), u koju je godinu studija student upisan u akademskoj 2021./2022., stečeni broj ECTS bodova na svim godinama studiranja (za promjene programa potrebno je dostaviti prijepis ocjena sa svih paralelnih studija),

2. za diplomsku razinu: koje se akademske godine student prvi put upisao u prvu godinu preddiplomskog studija, u koju je godinu student upisan u akademskoj godini 2021./2022., prijepis ocjena s preddiplomske i diplomske razine studija, stečeni broj ECTS bodova na svim godinama studiranja

- **uvjerenje/potvrda o prebivalištu** za sve članove obitelji navedene u *Izjavi o članovima obitelji* (izdan od MUP-a ili preuzet iz sustava e- Građani)

- **obrazac o privoli za obradu osobnih podataka**

- **popis dokumentacije koja se dostavlja**

**Mole se studenti koji su tijekom studiranja mijenjali studij da prilože obrazloženje o predmetima i ocjenama koji su mu priznati na novom studiju, dokument s obrazloženjem student može samostalno sastaviti, ali treba biti ovjeren i potpisan od strane odgovorne osobe (Ured za preddiplomske i diplomske studije-Studentska referada ili odjelno tajništvo).**

|  |
| --- |
| I. **UVJETI ZA OSTVARENJE IZRAVNOG PRAVA NA SUBVENCIONIRANO STANOVANJE** |

**A) NA TEMELJU KRITERIJA IZVRSNOSTI**

Izravno pravo na subvencionirano stanovanje prema kriteriju izvrsnosti ostvaruju studenti kojima mjesečni prihodi obitelji u prethodnoj kalendarskoj godini (2021. godina) ne prelaze po članu obitelji iznos od ***75%* proračunske osnovice** (2.494,50 kuna) te koji ispunjavaju jedan od sljedećih uvjeta:

1. STUDENTI **KOJI ĆE** **PRVI PUT UPISATI PRVU GODINU** preddiplomskoga sveučilišnog, integriranoga preddiplomskog i diplomskoga sveučilišnog studija, kratkoga stručnog studija ili preddiplomskoga stručnog studija u Republici Hrvatskoj u akademskoj godini 2022./2023., a koji imaju prosjek ocjena 5,0 tijekom svih razreda srednjoškolskog obrazovanja. **( BRUCOŠI )**

**Dužni su predati sljedeće dokumente**:

- obrazac **A** (*online* prijava) i obrazac **B1** (prijava/obrazac se odnosi i na druge studente brucoše koji **ne dobivaju dom izravno**, a natječu se za navedene godine studija).

- obrazac B (studentima koji će prvi put upisati prvu godinu, a kojima srednja škola nije u mogućnosti ovjeriti obrazac B, moraju poslati **ovjerene kopije svjedodžbi** svih razreda srednje škole).

- prilikom *online* prijave dati suglasnost da se preuzmu podaci o prihodima studenta i članova njegove obitelji iz sustava EDIP Porezne uprave,

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2021. godinu

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2021. g. (samo za članove zajedničke obitelji koji su u mirovini).

- Uvjerenje/potvrdu o prebivalištu za sve članove obitelji navedene u *Izjavi o članovima obitelji* (izdan od MUP-a ili preuzet iz sustava e- Građani)

1. STUDENTI **PRVI PUT UPISANI U PRVU GODINU** preddiplomskoga sveučilišnog, kratkoga stručnog i preddiplomskoga stručnog te integriranoga preddiplomskog i diplomskoga sveučilišnog studija koji imaju prosjek svih položenih ispita najmanje 4,5 uz najmanje stečenih 55 ECTS bodova u tekućoj akademskoj godini

**Dužni su predati sljedeće dokumente:**

- Obrazac **A** (*online* prijava) i obrazac **B2** (prijava/obrazac se odnosi i na studente koji **ne dobivaju dom izravno**, a natječu se za navedene godine studija)

- Potvrda o studiranju s prijepisom ocjena

- prilikom *online* prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2021. godinu

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2021. g. (samo za članove zajedničke obitelji koji su u mirovini).

- Uvjerenje/potvrdu o prebivalištu za sve članove obitelji navedene u *Izjavi o članovima obitelji* (izdan od MUP-a ili preuzet iz sustava e- Građani)

1. STUDENTI **VIŠIH GODINA** **PREDDIPLOMSKOGA** SVEUČILIŠNOG, KRATKOGA STRUČNOG STUDIJA I PREDDIPLOMSKOGA STRUČNOG STUDIJA TE INTEGRIRANOGA PREDDIPLOMSKOGA I DIPLOMSKOGA SVEUČILIŠNOG STUDIJA koji imaju prosjek ocjena svih položenih ispita na studiju najmanje 4,5 uz najmanje stečenih 55 ECTS boda u tekućoj akademskoj godini, te prosječno 55 i više ECTS bodova u prethodnim godinama studiranja

**Dužni su predati sljedeće dokumente:**

- Obrazac **A** (*online* prijava) i obrazac **B2** (prijava/obrazac se odnosi i na studente koji **ne dobivaju dom izravno**, a natječu se za navedene godine studija)

- Potvrda o studiranju s prijepisom ocjena

- prilikom *online* prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2021. godinu

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2021. g. (samo za članove zajedničke obitelji koji su u mirovini).

- Uvjerenje/potvrdu o prebivalištu za sve članove obitelji navedene u *Izjavi o članovima obitelji* ( izdan od MUP-a ili preuzet iz sustava e- Građani).

1. STUDENTI KOJI ĆE SE **PRVI PUT UPISATI U PRVU GODINU DIPLOMSKOGA SVEUČILIŠNOG STUDIJA I PRVU GODINU SPECIJALISTIČKOGA DIPLOMSKOGA STRUČNOG STUDIJA**, a koji imaju prosjek ocjena svih položenih ispita na prethodnoj razini studija (preddiplomskom sveučilišnom ili preddiplomskom stručnom studiju) najmanje 4,5 te prosječno 55 i više ECTS bodova u prethodnim godinama studiranja na prethodnoj razini studija

**Dužni su predati sljedeće dokumente:**

- Obrazac **A** (*online* prijava) i obrazac **B3** (prijava/obrazac se odnosi i na studente koji **ne dobivaju dom izravno**, a natječu se za navedene godine studija)

- Potvrda o studiranju s prijepisom ocjena

- prilikom *online* prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2021. godinu

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2021. g. (samo za članove zajedničke obitelji koji su u mirovini).

- Uvjerenje/potvrdu o prebivalištu za sve članove obitelji navedene u *Izjavi o članovima obitelji* ( izdan od MUP-a ili preuzet iz sustava e- Građani).

1. **STUDENTI PRVE GODINE DIPLOMSKOGA SVEUČILIŠNOG STUDIJA I SPECIJALISTIČKOGA DIPLOMSKOGA STRUČNOG STUDIJA** koji imaju prosjek ocjena svih položenih ispita na prethodno završenoj razini studija (preddiplomskome sveučilišnom ili preddiplomskome stručnom studiju) te na prvoj godini diplomskoga sveučilišnog studija ili specijalističkoga diplomskoga stručnog studija najmanje 4,5 uz najmanje stečena 55 ECTS boda u tekućoj akademskoj godini, te prosječno 55 i više ECTS bodova u prethodnim godinama studiranja

**Dužni su predati sljedeće dokumente:**

- Obrazac **A** (*online* prijava) i obrazac **B4** (prijava/obrazac se odnosi i na studente koji **ne dobivaju dom izravno**, a natječu se za navedene godine studija)

- Potvrda o studiranju s prijepisom ocjena

- prilikom *online* prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2021. godinu

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2021. g. (samo za članove zajedničke obitelji koji su u mirovini).

- Uvjerenje/potvrda o prebivalištu za sve članove obitelji navedene u *Izjavi o članovima obitelji* ( izdan od MUP-a ili preuzet iz sustava e- Građani).

1. Iznimno, STUDENTI **PRVE GODINE DIPLOMSKOGA** SVEUČILIŠNOG STUDIJA KOJI SU **UPISALI SAMO LJETNI SEMESTAR** I koji imaju prosjek ocjena svih položenih ispita na prethodno završenoj razini studija (preddiplomskom sveučilišnom studiju) te u ljetnome semestru najmanje 4,5 uz najmanje stečenih 27 ECTS boda u tekućoj akademskoj godini, te prosječno 55 i više ECTS bodova u prethodnim godinama studiranja

**Dužni su predati sljedeće dokumente:**

- Obrazac **A** (*online* prijava) i obrazac **B4** (prijava/obrazac se odnosi i na studente koji **ne dobivaju dom izravno**, a natječu se za navedene godine studija)

- Potvrda o studiranju s prijepisom ocjena

- prilikom *online* prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave za sve članove obitelji o visini dohotka za 2021. godinu

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2021. g. (za članove zajedničke obitelji koji su u mirovini).

- Uvjerenje/potvrda o prebivalištu za sve članove obitelji navedene u *Izjavi o članovima obitelji* ( izdan od MUP-a ili preuzet iz sustava e- Građani).

**NAPOMENA**: Prosjek ocjena svih položenih ispita podrazumijeva izračun aritmetičkog prosjeka ocjena ostvarenih tijekom studiranja.

**B)** **NA TEMELJU OSTALIH KRITERIJA**

Izravno pravo na subvencionirano stanovanje po sljedeće četiri točke imaju studenti kojima mjesečni prihodi njihove obitelji u prethodnoj kalendarskoj godini (2021.) po članu obitelji ne prelaze iznos od **60% proračunske osnovice** (1.995,60 kuna).

1. Studenti, **djeca** **smrtno stradaloga** *hrvatskog branitelja* iz Domovinskoga rata i *pripadnika Hrvatskog vijeća obrane*, **djeca** **nestalog** *hrvatskog branitelja* iz Domovinskog rata i *pripadnika HVO*-a i studenti **djeca** **HRVI** iz *Domovinskoga rata i pripadnika HVO-a* kojem je priznat status ratnog vojnog invalida po pravomoćnom rješenju nadležnog tijela Bosne i Hercegovine te **studenti HRVI** iz Domovinskog rata I. skupine i **studenti hrvatski branitelji** iz Domovinskog rata koji:
* imaju prosječno 55 i više ECTS bodova u prethodnim godinama studiranja
* prvi put upisuju prvu godinu studija, a u srednjoj školi su imali prosjek 4.0 i više (brucoši)
* su u tekućoj akademskoj godini prvi put upisali prvu godinu prve razine studija i do dana prijave na natječaj stekli 30 i više ECTS bodova.

**Dužni su predati sljedeće dokumente**:

- obrazac **A** (*online* prijava) i obrazac **B** (vidjeti vrstu studija na obrascu)

- Potvrda o studiranju s prijepisom ocjena

- potvrdu o utvrđenom statusu (član obitelji smrtno stradalog hrvatskog branitelja HRVI iz Domovinskog rata) koju izdaje nadležni ured Državne uprave u jedinici područne (regionalne) samouprave odnosno nadležno upravno tijelo Grada Zagreba, odnosno potvrdu o utvrđenom statusu hrvatskog branitelja koju izdaje Ministarstvo obrane, Ministarstvo unutarnjih poslova Republike Hrvatske ili nadležno tijelo Bosne i Hercegovine (Federalno ministarstvo za pitanja branitelja i invalida Domovinskog rata).

- Uvjerenje o prebivalištu za sve članove obitelji (MUP), potvrdu o prebivalištu izdanu od nadležnog tijela BiH za sve članove obitelji

- prilikom *online* prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave.

Studenti koji nemaju prebivalište u RH trebaju dostaviti i:

- potvrdu nadležne Porezne uprave o visini dohotka za 2021. g. za sve članove obitelji

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2021. g. (za one članove obitelji koji su u mirovini)

1. Studenti, **djeca** **poginulih, umrlih i nestalih** pod okolnostima iz članka 6., 7. i 8. *Zakona o zaštiti vojnih i civilnih invalida rata*, studenti koji su **civilni invalidi rata** čije je oštećenje organizma nastalo pod okolnostima iz članka 8. navedenoga zakona te studenti, **djeca mirnodopskih vojnih i civilnih invalida rata** I. skupine sa 100% oštećenjem organizma, koji:
* imaju prosječno 55 i više ECTS bodova u prethodnim godinama studiranja
* prvi put upisuju prvu godinu studija, a u srednjoj školi su imali prosjek 4.0 i više (brucoši)
* su u tekućoj akademskoj godini prvi put upisali prvu godinu prve razine studija i do dana prijave na natječaj stekli 30 i više ECTS bodova

**Dužni su predati sljedeće dokumente:**

- obrazac **A** (*online* prijava) i obrazac **B** (vidjeti vrstu studija na obrascu)

- Potvrda o studiranju s prijepisom ocjena

- Uvjerenje/potvrdu o prebivalištu za sve članove obitelji, potvrdu o prebivalištu za studente iz BiH (za sve članove obitelji)

- potvrdu o utvrđenom statusu koju izdaje nadležni ured Državne uprave u jedinici područne (regionalne) samouprave odnosno nadležno upravno tijelo Grada Zagreba, odnosno potvrdu o utvrđenom statusu koju izdaje Ministarstvo obrane ili Ministarstvo unutarnjih poslova Republike Hrvatske ili nadležno tijelo Bosne i Hercegovine (Federalno ministarstvo za pitanja branitelja i invalida Domovinskog rata).

- prilikom *online* prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave o visini dohotka za 2021. g. za sve članove obitelji

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2021.g. (za one članove obitelji koji su u mirovini)

1. Studenti koji primaju **potporu za obrazovanje prema propisima o hrvatskim braniteljima** iz Domovinskoga rata i članova njihovih obitelji, uz uvjet da:

 - imaju prosječno 55 i više ECTS bodova u prethodnim godinama studiranja ili

- su u tekućoj akademskoj godini prvi put upisali prvu godinu prve razine studija i do dana prijave na natječaj stekli 30 i više ECTS bodova.

**Dužni su predati sljedeće dokumente*:***

- Obrazac **A** (*online* prijava) i obrazac **B** (vidjeti vrstu studija na obrascu)

- Potvrda o studiranju s prijepisom ocjena

- ugovor studenta sa Fondom za stipendiranje hrvatskih branitelja iz domovinskog rata i djece hrvatskih branitelja iz domovinskog rata, o dodjeli stipendije studentu

- prilikom *online* prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave o visini dohotka za 2021. g. za sve članove obitelji

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2021. g. (za sve članove obitelji koji su u mirovini)

- Uvjerenje/potvrda o prebivalištu za sve članove obitelji navedene u *Izjavi o članovima obitelji* (izdan od MUP-a ili preuzet iz sustava e- Građani).

1. Studenti, **djeca smrtno stradalih** osoba iz članka 107. i studenti, djeca stradalih osoba I. i II. Skupine iz članka 110. **Zakona o protuminskom djelovanju**, koji:
* imaju prosječno 55 i više ECTS bodova u prethodnim godinama studiranja
* prvi put upisuju prvu godinu studija, a u srednjoj školi su imali prosjek 4.0 i više (brucoši)
* su u tekućoj akademskoj godini prvi put upisali prvu godinu prve razine studija i do dana prijave na natječaj stekli 30 i više ECTS bodova

**Dužni su predati sljedeće dokumente:**

- obrazac **A** (*online* prijavu) i obrazac **B** (vidjeti vrstu studija na obrascu)

- Potvrda o studiranju s prijepisom ocjena

- Uvjerenje/potvrdu o prebivalištu za sve članove obitelji navedene u Izjavi o članovima obitelji (izdan od MUP-a ili preuzet iz sustava e- Građani).

- potvrdu o utvrđenom statusu koju izdaje nadležni ured u jedinici područne (regionalne) samouprave odnosno nadležno upravno tijelo Grada Zagreba, odnosno potvrdu o utvrđenom statusu koju izdaje Ministarstvo obrane ili Ministarstvo unutarnjih poslova Republike Hrvatske

- prilikom *online* prijave dati suglasnost da se preuzmu podaci o studentovim prihodima i prihodima članova njegove obitelji iz sustava EDIP Porezne uprave

Studenti koji nemaju prebivalište u RH trebaju dostaviti i:

- potvrdu nadležne Porezne uprave o visini dohotka za 2021. g. za sve članove obitelji

- potvrdu o visini ukupno isplaćene obiteljske mirovine od nadležne ustanove za mirovinsko osiguranje za 2020. g. (za one članove obitelji koji su u mirovini)

**C) NA TEMELJU JEDNOG OD SLJEDEĆIH UVJETA**

1. Studenti kojima su **oba roditelja umrla, nestala ili nepoznata**;

**Dužni su priložiti sljedeće dokumente:**

- obrazac **A** (*online* prijavu) i obrazac **B** (vidjeti vrstu studija na obrascu)

- Uvjerenje/potvrdu o prebivalištu za sve članove obitelji navedene u Izjavi o članovima obitelji (izdan od MUP-a ili preuzet iz sustava e- Građani).

- za umrlog roditelja koji je upisan u matične knjige RH - **izjavu** o smrti roditelja s podacima: ime roditelja, OIB ili JMBG, a ako roditelj nije upisan u matične knjige RH - **smrtni list** roditelja

- za nepoznatog roditelja potrebno je dostaviti **izjavu** da je roditelj nepoznat, a ako student nije upisan u matične knjige RH - **rodni list** studenta.

- za nestalog roditelja - dokaz o nestanku roditelja izdan od nadležne državne ustanove

1. Studenti čiji su **roditelji razvedeni** (uključujući i **djecu iz izvanbračnih zajednica**), a **preminuo je onaj kome su bili sudski dodijeljeni ili s kojim su živjeli**. - Uvjet ostvarivanja prava na izravan smještaj u dom na temelju ove točke je postojanje **odluke o privremenom uzdržavanju nadležnoga centra za socijalnu skrb**, koja je donesena sukladno odredbi članka 352. Obiteljskoga zakona zbog propuštanja drugog roditelja da ispunjava obvezu uzdržavanja studenta;

**Dužni su predati sljedeće dokumente:**

- obrazac **A** *(online* prijavu) i obrazac **B** (vidjeti vrstu studija na obrascu)

- Uvjerenje/potvrda o prebivalištu za sve članove obitelji (MUP)

- za umrlog roditelja koji je upisan u matične knjige RH - izjavu o smrti roditelja s podacima: ime roditelja, OIB ili JMBG ili kopiju smrtnog lista roditelja, a ako roditelj nije upisan u matične knjige RH - smrtni list roditelja.

- odluku o privremenom uzdržavanju nadležnog centra za socijalnu skrb

3. Studenti koji su bili smješteni u **domove socijalne skrbi ili u udomiteljske obitelji**;

**Dužni su priložiti sljedeće dokumente:**

- obrazac **A** (*online* prijavu) i obrazac **B** (vidjeti vrstu studija na obrascu)

- Uvjerenje/potvrda o prebivalištu za sve članove obitelji navedene u Izjavi o članovima obitelji (izdan od MUP-a ili preuzet iz sustava e- Građani).

 - rješenje Centra za socijalnu skrb o smještaju u domove socijalne skrbi ili udomiteljske obitelji

4. Studenti s **invaliditetom od 1. do 5. kategorije invalidnosti** (iznad 50% tjelesnog oštećenja), uključujući i studente s invaliditetom na poslijediplomskome sveučilišnom studiju. Status ovih studenata dokazuje se rješenjem o postotku tjelesnog oštećenja sukladno Uredbi o metodologijama vještačenja (Narodne novine, br. 67/2017. i 56/2018.).

  **Dužni su priložiti sljedeće dokumente**:

- obrazac **A**  *(online* prijavu) i obrazac **B** (vidjeti vrstu studija na obrascu)

- Uvjerenje/potvrda o prebivalištu za sve članove obitelji navedene u Izjavi o članovima obitelji (izdan od MUP-a ili preuzet iz sustava e- Građani).

 - rješenje o postotku tjelesnog oštećenja nadležne ustanove ili kategoriji invalidnosti od nadležne ustanove

|  |
| --- |
| **SVI OSTALI STUDENTI, (koji *ne ostvaruju pravo na izravan smještaj*), TREBAJU PRILOŽITI SLJEDEĆE DOKUMENTE:** |

*• online* prijava (obrazac **A**) i odgovarajući obrazac **B**

• ako student traži dodatne bodove za brata ili sestru predškolske ili školske dobi ili redovnog studija treba podnijeti **potvrde o školovanju** za svakog brata ili sestru. (Za učenike osnovnih i srednjih škola u RH dovoljno je prilikom *online* prijave dati suglasnost za preuzimanje podataka iz e-Matice. Za učenike koji su ove godine upisali 1. razred srednje škole potrebno poslati ispisanu potvrdu o stečenom pravu upisa s [www.upisi.hr](http://www.upisi.hr)., a za braću i sestre studente potvrdu o redovitom školovanju).

• **studenti koji su imali postotak riješenosti na A razini od 80% i viš**e- BRUCOŠI – trebaju dati suglasnost za preuzimanje podataka iz e-Matice.

**.** Uvjerenje/potvrda o prebivalištu za sve članove obitelji navedene u Izjavi o članovima obitelji (izdan od MUP-a ili preuzet iz sustava e- Građani).

 • svi studenti (iz RH, kao i svi ostali) koji žele ostvariti pravo/dodatne bodove temeljem visine mjesečnih prihoda zajedničke obitelji trebaju dati **suglasnost na preuzimanje podataka iz sustava EDIP (Porezna uprava**)

* Studenti koji nemaju prebivalište u RHtrebaju podnijeti **potvrdu nadležne Porezne uprave** o visini dohotka za 2021. godinu za sve članove zajedničke obitelji
* Studenti koji nemaju prebivalište u RH trebaju podnijeti **potvrdu o visini ukupno isplaćene obiteljske mirovine** od nadležne ustanove za mirovinsko osiguranje za 2021. g. za članove zajedničke obitelji koji su u mirovini

• **Domovnica** kao dokaz hrvatskog državljanstva (važi za studente iz Bosne i Hercegovine i drugih država koje nisu članice EU)

• Državljani država članica EU s prijavljenim boravkom u RH moraju donijeti **dokaz da imaju status stranca sa stalnim boravkom u RH**.

**UVJETI I DOKUMENTI ZA OSTVARIVANJE DODATNIH BODOVA\***

1. Studenti koji su u statusu redovitoga studenta u Republici Hrvatskoj upisani u **drugu godinu** studiranja, a u prethodnoj godini su ostvarili najmanje 55 ECTS bodova

2. Studenti koji su u statusu redovitoga studenta u Republici Hrvatskoj upisani u **treću godinu** studiranja, a u prethodnima godinama studiranja su ostvarili u prosjeku najmanje 55 ECTS bodova

3. Studenti koji su u statusu redovitoga studenta u Republici Hrvatskoj upisani u **četvrtu godinu** studiranja, a u prethodnim godinama studiranja su ostvarili u prosjeku najmanje 55 ECTS bodova

4. Studenti koji su u statusu redovitoga studenta u Republici Hrvatskoj upisani u **petu godinu** studiranja, a u prethodnim godinama studiranja su ostvarili u prosjeku najmanje 55 ECTS bodova

5. Studenti koji su u statusu redovitoga studenta u Republici Hrvatskoj upisani u **šestu godinu** studiranja, a u prethodnim godinama studiranja su ostvarili u prosjeku najmanje 55 ECTS bodova

6. Studenti koji će u akademskoj godini (za koju se raspisuje natječaj) u statusu redovitog studenta **upisati prvi put prvu godinu diplomskoga sveučilišnog ili specijalističkoga diplomskog studija**, ostvaruju bodove kao i studenti iz stavaka 2. i 3. ovisno o propisanom trajanju prethodno završenoga studija.

7. Studenti koji su **završili preddiplomski studij** s propisanim trajanjem od 3,5 godine i koji će u akademskoj godini (za koju se raspisuje natječaj) **u statusu redovitog studenta upisati prvi put prvu godinu** ili su u tekućoj akademskoj godini **upisani u prvi semestar diplomskoga sveučilišnog ili specijalističkoga diplomskog stručnog studija**, ostvaruju bodove kao i studenti iz stavka 3.

8. Studenti koji su u tekućoj akademskoj godini u statusu redovitoga studenta u Republici Hrvatskoj **upisani u prvu ili drugu godinu diplomskoga sveučilišnog studija i prvu ili drugu godinu specijalističkoga diplomskoga stručnog studija**, ostvaruju bodove kao i studenti iz stavaka 3. - 5. ovisno o broju godina studiranja na svim razinama studija uključujući i tekuću akademsku godinu.

*Studenti iz stavaka 1. do 8. koji ispunjavaju uvjete iz ovoga članka* **mogu ostvariti bodove samo po jednoj osnovi***iz navedenih stavaka.*

9. Studenti koji **polože sve propisane ispite u tekućoj akademskoj godini** (ne odnosi se na prenesene ispite iz prethodne akademske godine) **ili ostvare ukupan broj ECTS bodova za tu godinu studija** (u pravilu 60 ECTS, uključujući i ECTS bodove za završni rad na preddiplomskome sveučilišnom ili preddiplomskome stručnom studiju) zaključno do dana prijave na natječaj, a u prethodnim godinama studiranja su ostvarili u prosjeku najmanje 55 ECTS bodova na svim razinama

10. Studenti koji **prvi put upisuju prvu godinu studija** (BRUCOŠI), a položili su državnu maturu „A“ razine (svi predmeti) te postigli **rezultat u rješavanju obveznih ispita državne mature** u ukupnome postotku:

 **od 80 do 90%**

 **više od 90%**

 - trebaju dati suglasnost za preuzimanje podataka iz e-Matice

11. Studenti koji **prvi put upisuju prvu godinu studija** (BRUCOŠI), a osvojili su neku od **državnih nagrada** na službenim natjecanjima iz područja koja su vezana uz nastavni program (jedno od prvih triju mjesta) tijekom srednjoškolskog obrazovanja

 - podnose presliku potvrde o dodjeli nagrade.

12. Studenti koji **prvi put upisali prvu godinu studija,** a osvojili su neku od **međunarodnih nagrada** iz područja koja su vezana uz nastavni program (jedno od prva tri mjesta) tijekom srednjoškolskog obrazovanja.

 - obvezni su to dokumentirati uvjerenjem ustanove koja je dodijelila nagradu.

*Studenti koji ostvaruju bodove na temelju stavka 11. i 12. (državne ili međunarodne nagrade)* ***mogu bodove ostvariti samo po jednoj osnovi*** *i za samo jednu državnu ili međunarodnu nagradu.*

13. Studenti dobitnici **Rektorove nagrade** (nisu uključene posebne Rektorove nagrade)

 - obvezni su to dokumentirati uvjerenjem ustanove koja je dodijelila nagradu (ista se nagrada vrednuje samo jedan put tijekom studija).

14. Studenti dobitnici **Dekanove nagrade**

 - podnose presliku potvrde

15. Studenti dobitnici **Pročelnikove nagrade** u slučaju veleučilišnih i sveučilišnih odjela kao ustrojstvenih jedinica

 - obvezni su to dokumentirati uvjerenjem ustanove koja je dodijelila nagradu

*Studenti koji ostvaruju bodove na temelju stavaka 15., 16. i 17. (Dekanove, Rektorove ili Pročelnikove nagrade)* **mogu bodove iskoristiti samo po jednoj osnovi** te **za svaku nagradu samo jedanput tijekom studija**.

16. Studenti koji su upisani na **studijske programe koji se vode kao deficitarni** na županijskoj razini prema mjestu studiranja, odnosno nalaze se u prvih 10 na listi deficitarnih studijskih programa Hrvatskoga zavoda za zapošljavanje

 - podnose potvrdu visokog učilišta za studijski program:

 1) Medicina

 2) Matematika, nastavnički smjer

 3) Farmacija

 4) Računarstvo

 5) Logopedija

 6) Fizika, nastavnički smjer

 7) Glazbena pedagogija

 8) Likovna pedagogija

 9) Elektrotehnika

 10) Strojarstvo

17. Studenti kojima je **jedan roditelj preminuo, nestao ili nepoznat**

- za umrlog roditelja koji je upisan u matične knjige RH - izjavu o smrti roditelja s podacima: ime roditelja, OIB ili JMBG (ako roditelj nije upisan u matične knjige RH - smrtni list roditelja)

- za nepoznatog roditelja potrebno je dostaviti izjavu da je roditelj nepoznat (ako student nije upisan u matične knjige RH - rodni list studenta)

- za nestalog roditelja - dokaz o nestanku roditelja izdan od nadležne državne ustanove

18. Studenti **razvedenih roditelja** (uključujući i djecu iz izvanbračnih zajednica) **koji žive u obitelji samo s jednim roditeljem**

 - trebaju priložiti presliku pravomoćne sudske presude o rastavi braka roditelja te

 - Uvjerenje/potvrda o prebivalištu za roditelja i studenta

 Studenti **rođeni u izvanbračnoj zajednici** trebaju priložiti :

 a. izjavu ovjerenu kod javnog bilježnika, ili drugi dokaz da je student rođen u izvanbračnoj zajednici

 b. Uvjerenje/potvrda o prebivalištu za studenta i roditelja koji ga uzdržava

 c. rodni list studenta ako nije upisan u matičnu knjigu rođenih u RH

*Studenti koji ispunjavaju uvjete iz stavka 17. i 18. (kojima je jedan roditelj preminuo, nestao ili nepoznat, kojima su roditelji razvedeni ili su rođeni u izvanbračnoj zajednici*) **mogu ostvariti bodove samo po jednoj osnovi** *iz navedenih stavaka.*

19. Studenti koji imaju **brata ili sestru predškolske dobi** ili **na redovitom školovanju** (do završetka srednjeg obrazovanja, odnosno do završetka propisanog trajanja sveučilišnog preddiplomskog, integriranoga preddiplomskog i diplomskog studija, te završetka propisanog trajanja kratkog stručnog studija, preddiplomskog stručnog studija i specijalističkog stručnog diplomskog studija) **uz uvjet da žive u obitelji**.

Za svakog brata ili sestru trebaju priložiti:

1. uvjerenje o školovanju - potvrdu škole ili fakulteta, e-Zapis o statusu studenta (kroz sustav e-Građani) ili potvrdu sa Studomata

 b. rodni list /izvod iz matične knjige rođenih za osobe koje nisu upisane u matičnu knjigu rođenih u RH

 c. Uvjerenje/potvrda o prebivalištu (student podnositelj te braća i sestre moraju biti na istoj adresi)

Studenti koji imaju brata ili sestru **koji su upisali srednju školu ili počeli studirati u školskoj odnosno akademskoj godini 2022./23**. za svakog brata ili sestru trebaju priložiti:

- potvrdu o upisu brata ili sestre u srednju školu ili na studijski program na visokom učilištu.

20. Studenti koji imaju **brata ili sestru s teškoćama u razvoju** zbog kojih **nisu obuhvaćeni sustavom redovitog školovanja** uz **uvjet da žive u obitelji.**

Za svakog brata ili sestru trebaju priložiti :

 a. rodni list /izvod iz matične knjige rođenih ako nije upisan u matičnu knjigu rođenih u RH

 b. Uvjerenje/potvrda o prebivalištu za sve članove obitelji

 c. potvrdu ovlaštene institucije za poteškoće u razvoju za svakog brata ili sestru

 d. student podnositelj te braća i sestre moraju biti na istoj adresi

21. Studenti koji imaju **brata ili sestru s invaliditetom od 1. do 5. kategorije invalidnosti** (iznad 50% tjelesnog oštećenja) na redovitom školovanju, uz **uvjet da žive u obitelji**.

 - Status osoba iz ovog stavka dokazuje se rješenjem o postotku tjelesnog oštećenja sukladno Uredbi o metodologijama vještačenja (Narodne novine, broj 67/2017. i 56/2018.)

 *Studenti koji ispunjavaju uvjete iz stavaka 19., 20. i 21.* ***mogu ostvariti bodove samo po jednoj osnovi*** *iz navedenih stavaka za svakog brata ili sestru.*

22. Studenti koji imaju **jednog ili oba roditelja s tjelesnim oštećenjem od 100%** (osim tjelesnog oštećenja iz Domovinskog rata)

 - trebaju priložiti dokaz - rješenje nadležne ustanove za socijalnu skrb za svakog roditelja.

23. Studenti s **invaliditetom od 6 do 10 kategorije** (stupnja) invalidnosti

 - trebaju priložiti rješenje i/ili potvrdu nadležne ustanove za socijalnu skrb

24. Studenti čija **obitelj koristi zajamčenu minimalnu naknadu** (stalnu pomoć za uzdržavanje prema propisima o socijalnoj skrbi)

 - trebaju priložiti rješenje ili potvrdu nadležne ustanove za socijalnu skrb te izjavu o zajedničkoj obitelji

25. Studenti čiji **ukupni prosječni mjesečni prihod po članu obitelji** u prethodnoj kalendarskoj godini iznosi:

 - do 500 kn

 - od 500,01 do 700,00 kn

 - od 700,01 do 900,00 kn

 - od 900,01 do 1.100,00 kn

 - od 1.100,01 do 1.300,00 kn

 - od 1.300,01 do 1.500,00 kn

 - od 1.500,01 do 1.700,00 kn

 - od 1.700,01 do 1.900,00 kn

 - od 1.900,01 do 2161,90 kn

**Svi studenti trebaju dati suglasnost za pristup podacima iz sustava EDIP (Porezna uprava).**

Studenti koji imaju prebivalište izvan RH, **osim suglasnosti za pristup podacima iz sustava EDIP** (Porezna uprava), **trebaju priložiti i**:

- potvrde nadležne Porezne uprave o visini dohotka za 2021. godinu, za sve članove zajedničke obitelji, uključujući maloljetnu braću i sestre, te studenta kao podnositelja zahtjeva za smještaj u studentski dom,

- potvrde o visini ukupno isplaćene obiteljske mirovine nadležne ustanove za mirovinsko osiguranje za 2021. godinu (za sve članove zajedničke obitelji koji su u mirovini),

 - Uvjerenje/potvrda o prebivalištu za svakog člana obitelji (izdana od MUP-a).

26. **Studentica majka ili student otac** koji imaju **malodobno dijete**

- trebaju dostaviti izjavu da imaju malodobno dijete s podacima: ime djeteta i OIB ili kopiju rodnog lista djeteta

- trebaju priložiti rodni list za svako dijete koje nije upisano u matičnu knjigu rođenih u RH.

27. Studenti, **djeca smrtno stradaloga** branitelja iz Domovinskoga rata i pripadnika HVO-a, **djeca nestaloga** hrvatskog branitelja iz Domovinskoga rata i pripadnika HVO-a, **djeca HRVI-ja** iz Domovinskoga rata i pripadnika HVO-a kojem je priznat status ratnoga vojnog invalida po pravomoćnom rješenju nadležnoga tijela Bosne i Hercegovine te studenti, djeca hrvatskih branitelja iz Domovinskoga rata i pripadnika HVO-a koji su u obrani suvereniteta sudjelovali **najmanje 100 dana u borbenome sektoru**; studenti, djeca smrtno stradalih osoba iz članka 107. te djeca stradalih osoba I. i II. skupine iz članka 110. **Zakona o protuminskom djelovanju,** **kojima mjesečni prihodi po članu obitelji PRELAZE IZNOS od 60% PRORAČUNSKE OSNOVICE (1995,60 kn)**

- trebaju priložiti potvrdu o statusu branitelja za roditelja (za svakog roditelja ako su oba roditelja bili branitelji) izdanu od nadležnog ureda iz Republike Hrvatske ili druge nadležne ustanove-ministarstva.

28. Studenti koji su bili **hrvatski branitelji** u domovinskom ratu, a nemaju izravno pravo smještaja u dom zbog prelaska cenzusa u 2021.

- trebaju priložiti potvrdu nadležnog Ureda za obranu ili Ministarstva obrane ili MUP-a RH o statusu branitelja

29. Studenti koji su bili **ranjeni kao hrvatski branitelji**, a nemaju izravno pravo na smještaj u dom zbog prelaska cenzusa u 2021.

- trebaju priložiti dokaz o ranjavanju, rješenje/potvrdu ovlaštene ustanove o vremenu provedenom na liječenju, rehabilitaciji i sl.

30. Studenti koji su bili u **zarobljeništvu kao hrvatski branitelji**, a nemaju izravno pravo na smještaj u dom zbog prelaska cenzusa u 2021.

- trebaju priložiti potvrdu Komisije za razmjenu zarobljenika ili rješenje nadležne ustanove da su bili u zarobljeništvu

31. Studenti **HRVI iz Domovinskog rata**, a nemaju izravan upis u dom zbog prelaska cenzusa u 2021.

- trebaju priložiti dokaz - rješenje o statusu HRVI-a

*Uvjeti i način bodovanja, opisani su u Pravilniku o uvjetima i načinu ostvarivanja prava redovitih studenata na subvencionirano stanovanje, koji je objavljen na web stranici www.unizd.hr.*

|  |
| --- |
| **REZULTATI NATJEČAJA I PRIGOVORI** |

**REZULTATI NATJEČAJA**

Privremene i konačne rang-liste bit će objavljene na oglasnim pločama Centra za studentski standard Sveučilišta u Zadru, te na mrežnim stranicama Sveučilišta u Zadru.

**PRIGOVOR**

**Prigovor na privremenu rang-listu upućuje se u roku od 8 dana od objave rezultata Povjerenstvu za rješavanje prigovora, isključivo preporučenom poštom s naznakom – „POVJERENSTVO ZA RJEŠAVANJE PRIGOVORA“, na adresu:**

|  |
| --- |
| **Sveučilište u Zadru****Centar za studentski standard****„Povjerenstvo za rješavanje prigovora“** **dr. Franje Tuđmana 24d** **23000 Zadar** |

Centar za studentski standard Sveučilišta u Zadru provoditi će postupak raspodjele mjesta u skladu s propisima općeg upravnog postupka, uključujući provjeru vjerodostojnosti isprava koje služe za utvrđivanje prava.

Podnošenjem prijave i dokumenata na natječaj, student prihvaća navedene uvjete.

Centar za studentski standard Sveučilišta u Zadru će po službenoj dužnosti pribaviti podatke iz državnih matica (matica rođenih i matica umrlih) pristupom web aplikaciji "Uvid u osobna stanja građana". Pristup i korištenje predmetnih osobnih podataka obavit će se sukladno pozitivnim propisima o zaštiti osobnih podataka. Uvid po službenoj dužnosti moguć je samo za osobe upisane u matične knjige u RH.

Za osobe koje nisu upisane u matične knjige RH potrebno je dostaviti dokumente navedene u uvjetima natječaja.

Centar za studentski standard Sveučilišta u Zadru temeljem suglasnosti koju student daje u prijavi na natječaj, preuzima i provjerava podatke o studentu i članovima njegove obitelji iz sustava EDIP (Porezna uprava) i e-Matica radi ostvarivanja prava na subvencionirano stanovanje po čl. 6., 7. i 14. st. 3., 11. i 14. Pravilnika o uvjetima i načinu ostvarivanja prava redovitih studenata na subvencionirano stanovanje.

Student koji ne da suglasnost na pristup navedenim sustavima, a ne dostavi potvrde nadležne Porezne uprave o visini dohotka za 2021. godinu za sve članove zajedničke obitelji, odnosno potvrde o redovitom školovanju braće i sestara, ne može ostvariti pravo/dodatne bodove po osnovama prosječnih mjesečnih prihoda obitelji, odnosno redovitosti školovanja braće i sestara u osnovnoj i srednjoj školi.

Studenti koji ostvare pravo na subvencionirano stanovanje u studentskim domovima Sveučilišta u Zadru u akademskoj godini 2021./2022. dužni su prilikom useljenja dostaviti **liječničku potvrdu** (izdanu od svog izabranog liječnika obiteljske medicine) koja potvrđuje da student nema kontraindikacija za smještaj u studentski dom. U protivnom neće moći useliti u studentski dom.

Sveučilište u Zadru, Centar za studentski standard **ne snosi odgovornost** za ispravnost podataka upisanih u e-molbi (**Obrazac A** i **Izjavi o članovima obitelji)**, već je odgovornost isključivo na studentu.

Tekst natječaja, Pravilnik o uvjetima i načinu ostvarivanja prava redovitih studenata na subvencionirano stanovanje u ak. god. 2022./2023. možete pronaći i na mrežnoj stranici Sveučilišta u Zadru [www.unizd.hr](http://www.unizd.hr).

KLASA:602-04/22-06/235

URBROJ:2198-1-79-01-22-01

Zadar, 28. lipnja 2022. godine

 Rektorica:

 prof. dr. sc. Dijana Vican